สวัสดีครับคุณ ตอนนี้ผมทานยา Pep มาได้ 24 วันแล้วครับ แตวันที่ 25 ผมเกิดพลาด เพราะว่าเผลอนอนหลับไป (ปกติกินตอน 5 ทุ่ม) พอนึกขึ้นได้อีกทีก็เป็นเวลา 16:00 น. พอดีครับ เลยรีบกินยา ทีนี้ผมหาข้อมูลในเว็บเรื่องกินยาช้า บอกว่า ถ้าลืมกินยาเกิน 12 ชม. ให้ข้ามโดสนั้นไป แล้วไปกินเวลาปกติ เพื่อป้องกันการทานยา Dubble dose (แต่ไม่ทันแล้วครับ ผมทานไปแล้ว) แล้วแบบนี้ ยาโดสต่อไปผมต้องกินตอนไหนครับ แล้วผมควรเปลี่ยนเวลามากินยาที่เหลือเป็น 16:00 น. มั้ยครับ เชื้อจะดื้อยารึเปล่า
สวัสดีค่ะ ยาต้านฉุกเฉินหรือ PEP เป็นยาต้านไวรัสที่รับประทานหลังจากไปมีความเสี่ยงการติดเชื้อ hiv เช่น1.การมีเพศสัมพันธ์ทางช่องคลอด/ทวารหนัก/การใช้ปาก2.การใช้เข็มฉีดยาหรือของมีคมร่วมกัน3.การรับเลือด4.จากแม่สู่ลูกโดยรับประทานภายใน 72 ชั่วโมงหลังมีความเสี่ยง รับประทานติดต่อกัน 28 วัน โดยควรรับประทานทุกวัน ไม่ขาดยา เนื่องจากระดับยาควรจะคงที่ในเลือดตลอด เพื่อควบคุมเชื้อไวรัสให้ได้โดยปกติแนะนำให้รับประทานยาให้ตรงเวลาทุกวัน แต่หากคลาดเคลื่อนไปแล้วนั้น ตามที่เข้าใจถูกแล้วค่ะ ว่าถ้าลืมเกิน 12 ชั่วโมงขึ้นไป ให้เว้นยามื้อนั้นไปเลย แล้วกินมื้อที่เหลือไปตามปกติ แต่หากได้กินไปแล้วดังกล่าวไป แนะนำให้กลับไปกินที่ 5 ทุ่มเหมือนเดิมในวันถัดไป การกินยาไม่ตรงเวลา อาจลดประสิทธิภาพยาลงไปบ้าง แนะนำกลับไปติดตามผลเลือดหลังกินยาครบอีกครั้งค่ะ